open-index/open-wikipedia-markdown huggingface dataset:
కాంచెన్‌జంగా

**కాంచెన్‌జంగా ** హిమాలయ పర్వతము లలోని ఒక పర్వతము. ఇది ఒకప్పుడు ప్రపంచంలోనే ఎత్తయిన పర్వతం... అయిదు నిధులను కలిగున్న చోటు... మానవుడు అడుగు మోపని శిఖరం... స్థానికులు దేవతగా భావించే స్థలం.
## నేపధ్యము
భూమ్మీద ఎత్తయిన పర్వతం ఏదీ అంటే 'ఎవరెస్టు' అని చెబుతారు. కానీ 1852 వరకు ప్రపంచంలోనే అతి ఎత్తయిన పర్వతం మన దేశంలో ఉన్న కాంచెన్‌జంగానే అనుకునేవారు. తర్వాత 'ట్రిగ్నామెట్రిక్ సర్వే ఆఫ్ ఇండియా' వాళ్లు పర్వతాలను కొలిచాక 1856లో ఎవరెస్టు, కే2 పర్వతాల తర్వాత 8,586 మీటర్ల (28,169 అడుగులు) ఎత్తున్న కాంచెన్‌జంగాను భూమ్మీద మూడో ఎత్తయిన, మనదేశంలోనే ఎత్తయిన పర్వతంగా ప్రకటించారు. 
## అధిరోహణం
ఎవరెస్టు శిఖరం పై వరకు ఇప్పటికి వేలాది మంది వెళ్లారు. అలాగే కాంచెన్‌జంగాను కూడా చాలామందే ఎక్కుతుంటారు. కానీ పైన కొద్ది అడుగుల దూరంలో ఆగిపోతారు. ఎందుకంటే దీన్ని స్థానికులు దేవతగా భావిస్తారు. ఈ పర్వతంపై మొత్తం అయిదు శిఖరాలు ఉన్నాయి. వీటిల్లో బంగారం, వెండి, రత్నాలు, ధాన్యం, పవిత్ర గ్రంథాలు వేర్వేరుగా నిధులుగా ఉన్నాయని స్థానికుల నమ్మకం. అయితే ఈ పర్వతాన్ని తొలిసారిగా 1955 మే 25న జో బ్రౌన్, జార్జ్ బాండ్ అనే బ్రిటిష్ పర్వతారోహకులు ఎక్కారు. వాళ్లు ఎక్కే ముందే సిక్కిం మహారాజు పర్వతం శిఖరం పై వరకు వెళ్లొద్దని, కొన్ని అడుగుల దూరంలోనే ఆగాలని మాటతీసుకున్నారు. వాళ్లు అలాగే చేశారు. దీన్ని అధిరోహించే వాళ్లంతా ఇప్పటికీ పూర్తిగా పైవరకు ఎక్కకుండా ఇదే నిబంధన పాటిస్తారు.
## విశేశాలు
* ఈ పర్వతం కొంత ప్రాంతం నేపాల్‌లో కూడా ఉంది. నేపాల్‌లో ఎవరెస్టు తర్వాత ఎత్తయినది ఇదే.
*కాంచెన్‌జంగా పేరు టిబెట్ భాషనుంచి వచ్చింది. దీనికి ఎత్తులో ఉన్న మంచు అని అర్థం. నేపాల్, భూటాన్ తదితర ప్రాంతాల్లో మాట్లాడే లింబు భాషలో దీన్ని 'సెవాలుంగ్మా' అని పిలుస్తారు. అంటే పూజించే పర్వతం అని!
*సూర్యకాంతినిబట్టి రంగులు మారుతుంది.
*గ్యాంగ్‌టక్ వద్ద ఈ పర్వతం ఎక్కడానికి బేస్‌క్యాంప్ ఉంది. దీని విహంగ వీక్షణానికి సిక్కిం ప్రభుత్వం హెలికాప్టర్ ట్రిప్ ప్రారంభించింది. 
## మూలాలు

## బయటి లంకెలు
* Kangchenjunga page on Himalaya-Info.org (German)
* Kangchenjunga page on Summitpost.org
* Aleister Crowley's detailed account of the 1905 attempt on Kangchenjunga
* Kangchenjunga History for a more detailed up to date account of the mountain's history and ascents.
* "Kāngchenjunga, India/Nepal" on Peakbagger
* Kangchenjunga on Peakware – photos
* 50th Kangchenjunga Reunion 2005 – The Hindu 
* Glacier Research Image Project presents photos tracking 24 years of changes in glaciers at Kangchenjunga.

వర్గం:భారతదేశంలో పర్వత శిఖరాలు
వర్గం:హిమాలయాలు
వర్గం:ఎత్తైన శిఖరాలు
కట్టా శ్రీనివాసరావు

**కట్టా శ్రీనివాసరావు** ఉపాధ్యాయులు, రచయిత.

## జీవిత విశేషాలు
ఆయన లీలావతి, రాఘవులు దంపతులకు 1974, జనవరి 1న ఖమ్మం జిల్లా సత్తుపల్లిలో జన్మించారు.

## ప్రస్తుత నివాసం - వృత్తి/ఉద్యోగం
లోచన అధ్యయన వేదిక వ్యవస్థాపక అధ్యక్షునిగా అనేక సాహితీ కార్యక్రమాల నిర్వహణలోనూ, పలు పుస్తకాల ప్రచురణ లోనూ పాలు పంచుకున్నారు. బాల సాహిత్యం ఖమ్మం జిల్లా సంపాదక వర్గ సభ్యునిగా బడిమెట్లు కమాసపత్రిను విడుదల చేసారు. సృజన సాహితీ, సాహితీ స్రవంతి సంస్థలలో చురుకైన పాత్ర నిర్వహించారు. స్కౌట్ మాస్టర్ ట్రైనర్ గా శిక్షణ పూర్తిచేసుకున్నారు. సత్యాన్వేషణ మండలి రాష్ట్రకార్యవర్గ సభ్యునిగా బాధ్యతలు నిర్వహిస్తున్నారు. కవిసంగమం పేరుతో పేస్ బుక్ కవిత్వ వేదికలో ప్రధాన భాగస్వామి. ఆంగ్లం సబ్జెక్టులో స్కూల్ అసిస్టెంట్ గా వృత్తి బాధ్యతలు నిర్వహిస్తున్నాడు.

## భార్య - పిల్లలు
మామిళ్ళపల్లి లక్ష్మి	 - సుప్రజిత్ రామ హర్ష, రక్షిత సుమ

## ప్రచురితమయిన మొదటి కవిత
మొదటి కవిత **ఏమని వ్రాయను?	**, కాలేజ్ మ్యాగజైన్	లో ప్రచురితం అయింది.

## కవితల జాబితా
వందకు పైగా కవితలు అంతర్లోచన బ్లాగులో వున్నాయి

## ప్రచురితమయిన పుస్తకాల జాబితా
# మూడు బిందువులు (హైకూలు)
# మట్టివేళ్ళు (కవితా సంకలనం)

## బహుమానాలు - బిరుదులు	 - గుర్తింపులు
# 2000 సంవత్సరంలో లైయన్స్ క్లబ్ వారిచే ఉత్తమ ఉపాధ్యాయ

## చిత్రమాలిక


|మూడు బిందువులు పుస్తక ముఖచిత్రం
|మట్టివేళ్ళు పుస్తక ముఖచిత్రం
|మూడు బిందువులు పుస్తక ఆవిష్కరణ సభ (2001), సృజన సాహితీ సంస్థ, సత్తుపల్లి, ఖమ్మం జిల్లా


## ఇతర లంకెలు
* దూరదర్శన్ నిర్వహించిన ఉగాది కవిసమ్మేళనం కార్యక్రమంలో కవితాగానం
* రవీంద్రభారతిలో  NATA నిర్వహించిన కవిసమ్మేళనం కార్యక్రమం
* శ్రీలంక తమిళ కవి చేరన్ ఆహ్వాన సభ, సుందరయ్య విజ్ఞాన కేంద్రం లో కవితా గానం
* కవిసంగమం వేదికనూ, కవితా సంకలనాన్ని ఖమ్మం సభలో పరిచయం

## మూలాలు

* మట్టివేళ్ళు పుస్తకంపై రాజారాం గారి విశ్లేషణ

వర్గం:కవిసంగమం కవులు
వర్గం:తెలుగు కవులు
వర్గం:తెలుగు రచయితలు
వర్గం:అంతర్జాల రచయితలు
వర్గం:1974 జననాలు
వర్గం:ఖమ్మం జిల్లా కవులు
వర్గం:జీవిస్తున్న ప్రజలు
వర్గం:తెలుగు వికీపీడియా సభ్యులు
వర్గం:ఖమ్మం జిల్లా ఉపాధ్యాయులు
సొకొట్రా

**సొకొట్రా ** హిందూ మహాసముద్రం లోని ఒక ఒక వింత దీవి. దీన్నంతా 'ఏలియన్ ల్యాండ్' అని పిలుస్తారు. అంటే గ్రహాంతర నేల అని అర్థం. ఎందుకంటే ఈ దీవిలో రక్తం కక్కే చెట్లు ఉంటాయి. భూమిపై మరెక్కడా కనిపించని జంతువులు, వాతావరణం అంతా భలే వింతగా ఏదో వేరే గ్రహం మీద ఉన్నట్టు అనిపిస్తుంది కాబట్టి.ఈ దీవి 132 కిలోమీటర్ల పొడవు, సుమారు 50 కిలోమీటర్ల వెడల్పు ఉంటుంది. ఇది 'యెమెన్' దేశ భూభాగం కిందకు వస్తుంది. 
## విశేశాలు
*ఈ దీవిలో 840 జాతుల వృక్షజాతులు ఉన్నాయి. అందులో దాదాపు 307 జాతులు భూమిపైన మరెక్కడా కనిపించవు. ఇక వీటిల్లో మరింత ఆశ్చర్యం కలిగించేది గొడుగు చెట్టు. ఇది పనిగట్టుకుని కత్తిరించిన గొడుగులా ఉంటుంది. దీన్నంతా 'డ్రాగన్స్ బ్లడ్ ట్రీ' అంటారు. ఎందుకంటే ఈ చెట్టు కొమ్మలను విరిచినపుడు అందులో నుంచి రక్తం రంగులో ఉండే ఎర్రని ద్రవం బయట కొస్తుంది. అయితే ఈ ద్రవాన్ని ఎన్నో ఔషధాల్లో వాడుతారట. ఈ దీవిలో ఎక్కువగా కనిపించే మరో వింత చెట్టు 'డెసర్ట్ రోజ్' దీని కింది కాండం ఉబ్బెత్తుగా, ఏనుగు కాలులా తమాషాగా ఉంటుంది.
*ఈ దీవిలో ఉష్ణోగ్రతలు చాలా ఎక్కువగా ఉంటాయి. ఆ వాతావరణాన్ని తట్టుకోవడానికే ఇక్కడి చెట్లు అలా పరిణామం చెందాయి.
*ఇక్కడ 140 జాతుల పక్షులు, 30 సరీసృప జాతులు అబ్బురపరుస్తాయి. అందులో కాళ్లులేని బల్లి విచిత్రంగా ఉంటుంది. ఓ ఊసరవెల్లి జాతితో పాటు ఓ రకం గబ్బిలం ఇక్కడ మాత్రమే జీవిస్తాయి.
*ఇక్కడ సుమారు 40,000 జనాభా ఉంది. వీళ్ల ప్రధాన వృత్తి చేపలు పట్టడం, ఖర్జూరాలు పండించడం, పాడి పరిశ్రమను నడపడం. ఇప్పుడిప్పుడే పర్యాటకులు కూడా బాగా పెరుగుతున్నారు.
*ఇక్కడ మూడు రకాల నేలలున్నాయి. పర్వత ప్రాంతాలు, ఇసుకతో నిండిన ఎడారులు, సున్నపురాయి నేలలు.
*దీవిలో సున్నపురాయితో ఏర్పడిన ఎన్నో గుహలు ప్రత్యేక ఆకర్షణ. అంతేకాదు ఇక్కడ దాదాపు 4500 అడుగుల ఎత్తుతో ఉన్న ఓ పర్వతం యునెస్కో వారసత్వ సంపద గుర్తింపు పొందింది. 
## చిత్రమాలిక

File:Socotra_Cave_01.JPG|Halah Cave
File:Socotra_Cave_02.JPG|Halah Cave
File:Socotra_Cave_03.JPG|Halah Cave
File:Socotra_Cave_04.JPG|Halah Cave
File:Socotra_Cave_05.JPG|Halah Cave
File:Socotra_Cave_06.JPG|Halah Cave
File:Socotra_-Dixam00.JPG|Dixam
File:Socotra -Qlinsia01.JPG|Qlinsia
File:Socotra -Nawjad01.JPG|Nawjad
File:Socotra_-Ar'ar.JPG|Ar'ar

## మూలాలు

## బయటి లంకెలు

* Socotra Governance and Biodiversity Project, UNDP Yemen, 2008–2013
* LA Times photogallery
* Royal Botanic Garden, Edinburgh: ''Soqotra's Misty Future'' (see page 5 for information on dragons' blood)
* Regional map of Socotra
* Global organisation of Friends for Soqotra in any aspect based in Edinburgh, Scotland
* Audio interview with Socotra resident
* Carter, Mike. ''The land that time forgot'' The Observer. Sunday April 16, 2006.
* A Historical Genealogy of Socotra as an Object of Mythical Speculation, Scientific Research & Development Experiment
* SCF Organisation
* An article in T Style Magazine – NYTimes
* "Suḳuṭra" in the Encyclopaedia of Islam
* Socotra Information Project
* scishow socotra youtube

వర్గం:ప్రపంచ వింతలు
వర్గం:ప్రపంచ పర్యాటక ప్రదేశాలు
వర్గం:ప్రపంచ వారసత్వ ప్రదేశాలు
సల్మాన్ అమిన్ ఖాన్

సల్మాన్ ఖాన్ (జ. 1976 అక్టోబరు 11) అమెరికన్ విద్యావేత్త. అతను ఉచిత ఆన్‌లైన్ విద్యా వేదిక ఐన ఖాన్ అకాడమీ వ్యవస్థాపకుడు. అతను  ఉచిత, లాభాపేక్ష లేని ఇంటర్నెట్ పాఠశాల ఖాన్ అకాడమీ ద్వారా చాల పేరు ప్రఖ్యాతులు గడించాడు. దీనితో విద్యా విష్యాలపై  6,500 కి పైగా వీడియో పాఠాలను తయారుచేసి  విస్తృతంగా  బోధించేటట్లు చేసాడు. మొదట గణితం, విజ్ఞాన శాస్త్రాలపై దృష్టి పెట్టాడు.  అతను ఖాన్ అకాడమీతో సంబంధం ఉన్న   ఖాన్ ల్యాబ్ స్కూల్ స్థాపకుడు కూడా.

జనవరి 2020 నాటికి, యూట్యూబ్‌లోని ఖాన్ అకాడమీ ఛానెల్‌లో 5.6 మిలియన్లకు పైగా చందాదారులు ఉన్నారు. ఖాన్ అకాడమీ వీడియోలు 1.7 బిలియన్ కంటే ఎక్కువ సార్లు వీక్షించబడ్డాయి.  2012 లో, టైం (పత్రిక)  ప్రపంచంలోని అత్యంత ప్రభావవంతమైన 100 మంది వ్యక్తుల వార్షిక జాబితాలో సల్మాన్ ఖాన్‌ను పేర్కొంది. అదే సంవత్సరంలో ఫోర్బ్‌స్  మ్యాగజైన్ ఖాన్ ను దాని ముఖచిత్రంలో "$1  ట్రిలియన్ అవకాశం" కథతో చూపించింది.

## ప్రారంభ జీవితం, విద్య

సల్మాన్ ఖాన్ అమెరికాలోని లూసియానాలోని మెటైరీలో బెంగాలీ కుటుంబంలో 1976 అక్టోబరు 11న జన్మించాడు.  అతని తండ్రి బంగ్లాదేశ్‌లోని బారిసాల్‌కు చెందినవాడు, తల్లి భారతదేశంలోని ముర్షిదాబాద్‌కు చెందినది. అతను ప్రభుత్వ పాఠశాల గ్రేస్ కింగ్ హైస్కూల్‌లో చదివాడు. అక్కడ అతను గుర్తుచేసుకున్నట్లుగా, "కొంతమంది క్లాస్‌మేట్స్ జైలు బయట తాజాగా ఉండేవారు,  ఇతరులు ఉన్నత విశ్వవిద్యాలయాలలో చదివేందులు కట్టుబడి ఉండేవారు." అతను 1994 లో వాలెడిక్టోరియన్ పట్టభద్రుడయ్యాడు.

సాల్ ఖాన్ లూసియానాలోని ది యూనివర్శిటీ ఆఫ్ న్యూ ఓర్లీన్స్  పూర్వ విద్యార్థి. ఖాన్ మసాచుసెట్స్ ఇనిస్టిట్యూట్ ఆఫ్ టెక్నాలజీ (MIT) లో చదివాడు. కోర్సు 6 (ఎలక్ట్రికల్ ఇంజనీరింగ్,  కంప్యూటర్ సైన్స్) లో బ్యాచిలర్ ఆఫ్ సైన్స్,  మాస్టర్ ఆఫ్ సైన్స్ డిగ్రీలతో పట్టభద్రుడయ్యాడు. 1998 లో కోర్సు 18 (గణితం) లో మరొక బ్యాచిలర్ డిగ్రీ పొందాడు.  తన సీనియర్ విద్యా సంవత్సరంలో అతను క్లాస్ ప్రెసిడెంట్ గా ఎన్నికయ్యాడు.  

ఖాన్ హార్వర్డ్ బిజినెస్ స్కూల్ లో  మాస్టర్ ఆఫ్ బిజినెస్ అడ్మినిస్ట్రేషన్ కోర్సు  కూడా ఉంది.

## వ్యక్తిగత జీవితం
ఖాన్ పాకిస్తాన్ వైద్యురాలు ఉమైమా మార్విని వివాహం చేసుకున్నాడు. ఈ జంట తమ పిల్లలతో కాలిఫోర్నియాలోని మౌంటెన్ వ్యూలో నివసిస్తున్నారు. 

## మూలాలు

## బాహ్య లంకెలు

*
*

వర్గం:అమెరికా వ్యక్తులు
వర్గం:ప్రవాస భారతీయులు
వర్గం:జీవిస్తున్న ప్రజలు
వర్గం:1976 జననాలు
యర్రంశెట్టి

**యర్రంశెట్టి** తెలుగువారిలో కొందరి ఇంటిపేరు.

* యర్రంశెట్టి యశస్వి తెలుగు రచయిత, కవి.
* యర్రంశెట్టి శాయి ప్రసిధ్ధ తెలుగు నవలా రచయిత.
ఫైసలాబాద్

**ఫైసలాబాద్ ** పాకిస్తాన్ దేశం లోని పంజాబ్ రాష్ట్రంలోని నగరం, అదే పేరు గల జిల్లా కేంద్రం. సుప్రసిద్ద సంగీతకారుడు **[[నస్రత్ ఫతే అలీఖాన్]]** ఈ నగరవాసే.
## మూలాలు
 
## బయటి లంకెలు

* Faisalabad Government website
* Ctpfsd.gop.pk 
* Punjab Government website 
* 
*
పి.అంకమ్మ చౌదరి

న్యాయమూర్తి జస్టిస్ **పి.అంకమ్మ చౌదరి**. హేతువాది, మానవతావాది.మానవతా విలువలున్న న్యాయమూర్తి .గుంటూరు జిల్లా బాపట్ల మండలం నర్సాయపాలెంలో జన్మించారు.
అనారోగ్యంగా ఉన్నా పెద్ద వయసులోనూ ఇటీవల ఓటు వేయడానికి పోలింగ్ బూత్‌కు వెళ్లారు.. బతికినంతకాలం స్వయం నిర్ణయాధికారం గురించి సైద్ధాంతిక సూత్రాలను వివరించి చరిత్ర సంఘటనలతో రంగరించి తెలియజెప్పారు. స్వయంపాలనాధికారం కోసం జనం పోరాటాన్ని సమర్థించే వారు.స్వయం పాలన సూత్రాన్ని ఆధారం చేసుకుని ఒక ప్రాంతంలోని తెలివైన వారు మరొక ప్రాంతంలోని అమాయకత్వాన్ని ఆసరా చేసుకుని వనరులను వాడుకోవడం న్యాయం కాదనే సార్వజనిక న్యాయసూత్రాన్ని వివరించారు. కుల, మత, ప్రాంత, యాస, ఆర్థిక దోపిడీ వాదాల ఆధారంగా మరొక ప్రాంతాన్ని వాడుకో చూసే వారికి జస్టిస్ చౌదరి మాట ఓ పాఠం, గుణపాఠం. రాజ్యాంగసూత్రం, ధర్మనియమం, ( మే 18 2014 /18.5.2014 న హైదరాబాదులో మరణించారు.

## మంచి తీర్పరి
*భార్యలంటే ఆస్తీ పాస్తీ కాదు. భార్యలూ మనుషులే.నన్ను పెళ్ళి చేసుకున్నావు కనుక నేను ఎప్పుడు రమ్మంటే అప్పుడు పడకెక్కాలని భార్యను బలవంతం చేసే హక్కు భర్తకు ఇవ్వడం ఎక్కడి న్యాయం?
విడాకుల కోసం కోర్టులో పోరాడుతున్న భార్యను బలవంతంగా అనుభవించడం నేరం కాదన్న తీర్పుకు వ్యతిరేకంగా ఆనాడే గొప్ప తీర్పు చెప్పిన న్యాయమూర్తి .
*రాజ్యాంగానికి సంబంధించి ఆయన రాయని అంశం లేదు. ఓ వంద దండల పెళ్ళిళ్లు చేసిన యువకుడాయన. మహిళలకు ఆస్తిలో సమానహక్కులు ఇవ్వడం ద్వారా మాత్రమే వరకట్న నేరాలను పరిష్కరించవచ్చని ఆయన వాదించే వారు. సమానత ఆయనకు ప్రాణప్రథమైన సిద్ధాంతం.

## మూలాలు

వర్గం:2014 మరణాలు
వర్గం:భారతీయ న్యాయమూర్తులు
వర్గం:గుంటూరు జిల్లా హేతువాదులు
వర్గం:గుంటూరు జిల్లా న్యాయవాదులు
ఎడితనూర్ గ్రామ చరిత్ర

**ఎడితనూర్** తెలంగాణ రాష్ట్రంలోని మెదక్ జిల్లాలో సంగారెడ్డి మండలానికి చెందిన ఒక చారిత్రక గ్రామం. ఈ గ్రామం పాతరాతి యుగం నుండి మధ్యయుగాల వరకు విస్తరించిన నాగరికత ఆనవాళ్లను కలిగి ఉన్న ప్రాంతంగా ప్రసిద్ధి చెందింది. నక్కవాగు ఒడ్డున ఈ గ్రామం స్థితి చెంది ఉంది.

## భౌగోళిక పరిస్థితి
ఎడితనూర్ గ్రామానికి ఉత్తరాన కొండల వరుస ఉంది. ఈ కొండల మధ్య గుహలు, రాతి చిత్రాలు మరియు శిలా శిల్పాలు కనిపిస్తాయి. గ్రామ పరిసర ప్రాంతాల్లో లోయలు, జలాశయాలు మరియు సహజ నీటి వనరులు ఉన్నాయి.

## ప్రాచీన అవశేషాలు
### రాతి చిత్రాలు (Mesolithic Period)
గ్రామానికి ఉత్తరాన ఉన్న గుట్టలో తూర్పు వైపున ఉన్న పడిగెరాయిలో మధ్య శిలాయుగానికి చెందిన రాతి చిత్రాలు కనిపిస్తాయి. వీటిలో:
* వేట దృశ్యాలు
* వలలు, బరిసెలు
* మూపురాలున్న ఎద్దులు, ఆవులు
* ఎడ్లబండి చిత్రాలు
* తాబేలు రూపాలు

ఈ చిత్రాలు ఆదిమానవుల వేట, వ్యవసాయం మరియు జంతు సంరక్షణ జీవన విధానాన్ని సూచిస్తాయి.

### పెట్రోగ్లిఫ్స్ (Rock Carvings)
గుహలలో గీతాకార చిత్రాలు (పెట్రోగ్లిఫ్స్) మూడు దిక్కులా కనిపిస్తాయి. వీటిలో:
* చేతి ముద్రలు
* మనుషుల ఆకృతులు
* గణితాకార చిహ్నాలు

ఇలాంటి చిత్రాలు భారతదేశంలోని ఇతర ప్రాంతాల్లో కూడా కనిపిస్తాయి:
* లడఖ్
* ఉస్గరిమల్ (గోవా)
* పెరుముక్కల్ (తమిళనాడు)
* ఎడక్కల్ (కేరళ)

## గద్ద గుండు మరియు టోటెం సంస్కృతి
గద్ద గుండు అనే రాతి నిర్మాణంపై ఎనుపోతు (మహిషం) ఆకారం చెక్కబడి ఉంది. ఇది మహిష గణానికి చెందిన టోటెం చిహ్నంగా భావించబడుతుంది. అమెరికన్ మానవశాస్త్రవేత్త Lewis Henry Morgan తన *Ancient Society* గ్రంథంలో టోటెమిక్ సంస్కృతి గురించి వివరించారు.

## చౌడమ్మ గుట్ట
కొండగుహలలో చౌడమ్మ తల్లి ఆలయం ఉంది. ఇది గిరిజన దేవత ఆరాధనకు ప్రతీక. తర్వాత కాలంలో దుర్గ విగ్రహ ప్రతిష్ట జరిగినట్లు భావించబడుతుంది. ఇక్కడ ఏటా జాతర నిర్వహించబడుతుంది.

### భైరవ విగ్రహం
చౌడమ్మ ఆలయ సమీపంలో భైరవుడు (బయ్యన్న) విగ్రహం ఉంది. ఈ శిల్పం సుమారు 5–6 శతాబ్దాల నాటిదిగా భావించబడుతుంది.

## రాష్ట్రకూటుల కాలపు ఆనవాళ్లు
రాతి గూడులో రాష్ట్రకూటుల కాలానికి చెందిన శివలింగం మరియు నంది శిల్పం ఉన్నాయి. ఆలయ ద్వారబంధంపై వేణువూదుతున్న కృష్ణుడు, గోపికలు, గోవుల శిల్పాలు చెక్కబడి ఉన్నాయి. ఇలాంటి చిహ్నాలు వర్గల్ ప్రాంతంలోని ఆలయాల్లో కూడా కనిపిస్తాయి.

## వీరగల్లులు
గ్రామానికి వాయవ్యాన ఉన్న చెరువు సమీపంలో జంగిడి గుళ్ళుగా పిలువబడే ప్రాంతంలో వీరగల్లులు ఉన్నాయి. వీటిలో:
* గిరిజన వీరుల శిల్పాలు
* విల్లు, గొడ్డలి ఆయుధాలు
* సంప్రదాయ తలకట్టు, ఆభరణాలు

ఇవి సుమారు 6–7 శతాబ్దాల నాటివిగా భావించబడుతున్నాయి.

## సంగీత రాయి (Ringing Rock)
ఏనుగుల లొద్దిగా పిలువబడే లోయలో ఒకప్పుడు సంగీత రాయి (Ringing Rock) ఉండేది. దానిని కదిలిస్తే శబ్దం ఉత్పత్తి అయ్యేదని స్థానికులు చెబుతారు. ప్రస్తుతం క్వారీ పనుల వల్ల అది నాశనమైంది.

## పరిశోధనలు
ఎడితనూర్ ప్రాంతాన్ని పరిశోధకులు పరిశీలించారు. సంగనభట్ల నరహరి మరియు ఇతర చారిత్రక పరిశోధకులు ఈ ప్రాంత ప్రాధాన్యతను గుర్తించారు. ఈ ప్రాంతంలో శాసనాలు లభించనప్పటికీ శిల్పాలు మరియు రాతి చిత్రాలు దీని ప్రాచీనతను సూచిస్తున్నాయి.

## ప్రాముఖ్యత
ఎడితనూర్ పాతరాతి యుగం నుండి మధ్యయుగాల వరకు విస్తరించిన చారిత్రక కాలాన్ని ప్రతిబింబించే ప్రాముఖ్యమైన ప్రదేశంగా భావించబడుతుంది.

## సూచనలు
యునిక్స్

**యునిక్స్** అనేది ఎటి & టి యునిక్స్ నుండి ఆవిర్భవించిన ఒక కంప్యూటరు ఆపరేటింగ్ సిస్టమ్. దీనిని 1970లలో బెల్ ల్యాబ్స్ పరిశోధనా కేంద్రం వద్ద కెన్ థామ్సన్, డెన్నిస్ రిచీ ఇంకా పలువురి సహాయంతో అభివృద్ధి చేయబడింది. వేరువేరు వ్యక్తులు ఒకే కంప్యూటరును వాడుకునే విధంగా అవకాశం కల్పిస్తుంది **యునిక్స్**. అందువలన దీనిని *మల్టీయూజర్ ఆపరేటింగ్ సిస్టమ్* అంటారు. అలాగే వివిధ పనులను ఏక కాలంలో ఈ నిర్వాహక వ్యవస్థపై చేయవచ్చు.

## చరిత్ర
*మసాచుసెట్స్ ఇన్‌స్టిట్యూట్ ఆఫ్ టెక్నాలజీ* (ఎంఐటీ), ఎటి & టి బెల్ ల్యాబ్స్, జనరల్ ఎలక్ట్రిక్ లు కలిసి సంయుక్తంగా టైమ్ షేరింగు (సమయ పాలన) నిర్వాహక వ్యవస్థ మల్టిక్స్ ను జియి-645 మెయిన్ ఫ్రేమ్ కోసం ఆరంభించారు.
మల్టిక్స్ చాలా ఆవిష్కరణలను పరిచయం చేసింది, కానీ అనేక సమస్యలు కలిగివుంది. మల్టిక్స్ యొక్క పరిమాణం, సంక్లిష్టత వలన విసుగు చెందిన, బెల్ ల్యాబ్స్ నెమ్మదిగా ప్రాజెక్టు తప్పుకుంది. మల్టిక్స్ పరియోజనను విడువ వలసిన బెల్ ల్యాబ్స్ చివరి పరిశోధకులు, కెన్ థాంప్సన్, డెన్నిస్ రిట్చీ, MD మక్లెరాయ్, JF ఒస్సానా, చాలా తక్కువ స్థాయిలో తిరిగి పని చేయాలని నిర్ణయించుకున్నారు.

## మూలాలు

వర్గం:ఆపరేటింగ్ సిస్టమ్స్
వర్గం:కంప్యూటరు నిర్వాహక వ్యవస్థలు
రామక్కపల్లె (పుల్లంపేట)

**రామక్కపల్లె**  కడప జిల్లా పుల్లంపేట మండలంలోని రెవెన్యూయేతర గ్రామం. ఈ గ్రామం అప్పయ్యరాజుపేట పంచాయతీ పరిధిలోని గ్రామం.

## గ్రామంలోని దేవాలయాలు
ఈ గ్రామంలో శ్రీ సత్తెమ్మ తల్లి, విగ్రహ ప్రతిష్ఠా కార్యక్రమం, 2014,మే-20 నుండి 24 వరకు నిర్వహించారు. 24వ తేదీ శనివారం నాడు, శ్రీ సత్తెమ్మ తల్లి, గంగమ్మ తల్లి విగ్రహాల ప్రతిష్ఠను ఘనంగా నిర్వహించారు. తొలుత విగ్రహాలకు ప్రాణప్రతిష్ఠ, ప్రత్యేకపూజలు నిర్వహించి, అనంతరం వేదపండితుల మంత్రోచ్ఛారణలమధ్య, మంగళవాద్యాలనడుమ ఈ కార్యక్రమాన్ని నిర్వహించారు. ఈ కార్యక్రమానికి భక్తులు అధికసంఖ్యలో పాల్గొని కనులారా వీక్షించారు. విచ్చేసిన భక్తులకు నిర్వాహకులు అన్నదాన కార్యక్రమం చేపట్టినారు. [1] & [2] 
## మూలాలు
పావ్‌హరి బాబా

**పావ్‌హరి బాబా** (మరణం: 1898) ఒక భారతీయ సన్యాసి, యోగి.  పావ్‌హరి అనగా *గాలి భుజించేవాడు* అని అర్థం. ఆయన వారణాసి సమీపంలో ఒక బ్రాహ్మణ కుటుంబంలో జన్మించాడు. చదువు కోసం ఘాజీపూర్ లోని తన మామ ఇంటికి వెళ్ళి అక్కడే చదువు పూర్తి చేశాడు. తరువాత చాలా ప్రదేశాలు తిరిగాడు. కథియావార్ అనే ద్వీపకల్పంలో ఉన్న గిర్నార్ పర్వత శ్రేణుల్లో యోగా చేయడం ప్రారంభించాడు.

ఆయన మళ్ళీ ఘాజీపూర్ కు తిరిగి వచ్చి తన ఇంట్లోనే ఒక భూగృహాన్ని నిర్మించుకుని అందులోనే రోజుల తరబడి యోగా, ధ్యానం సాధన చేశాడు.
అణకువ, గౌరవం, అందరూ బాగుండాలనే తత్వం ఆయన సుగుణాలు. ఒక రోజు రాత్రి ఓ దొంగ ఆయన ఇంటిలో ప్రవేశించాడు. బాబా చూశాడని గ్రహించి ఆ దొంగ దొంగిలించిన వస్తువులు అక్కడే పడేసి పరిగెత్తాడు. కానీ బాబా అతని వెంట పరిగెత్తి ఆ సామాన్లన్నీ అతనికే ఇచ్చివేశాడు. ఆ సంఘటనతో ఆ దొంగ తన తప్పును తెలుసుకుని తను కూడా ఓ సన్యాసిగా, బాబా శిష్యుడిగా మారిపోయాడు. 1890 లో స్వామి వివేకానంద ఘాజీపూర్ వెళ్ళి బాబాను కలిశాడు. సిస్టర్ నివేదిత ప్రకారం బాబా 1898లో మరణించాడు. తనదేహానికి తానే నిప్పంటుకుని మరణించినట్లుగా భావిస్తున్నారు.

## పూర్వ జీవితం
పావ్‌హరి బాబా ఒక యోగిగా ప్రసిద్ధి చెందినా ఆయన జీవితంలో తెలియని కోణాలు ఎన్నో ఉన్నాయి. ఆయన వారణాసిలోని గుజి అనే ప్రాంతానికి సమీపంలో ఒక బ్రాహ్మణ కుటుంబంలో జన్మించాడు. చదువు కోసం ఘాజీపూర్ లోని తన మేనమామ ఇంటికి వెళ్ళాడు. ఆయన మేనమామ ఒక నైష్టిక బ్రహ్మచారి. రామానుజుల సాంప్రదాయాన్ని పాటిస్తూ ఉండేవాడు. ఆయనకు ఘాజీపూర్ లో కొంత స్థలం ఉండేది. అది పావ్‌హరి బాబా కు వారసత్వంగా సంక్రమించింది. ఆయన వ్యాకరణ, న్యాయ శాస్త్రాల్లో మంచి విద్యార్థిగా పేరు తెచ్చుకున్నాడు. అంతే కాకుండా అనేక హిందూ తత్వ శాస్త్రాల్లో తన ప్రతిభ కనబరిచాడు.
## బోధనలు
ఆయన స్వయంగా బోధించడం కన్నా తన జీవన విధానం ద్వారా ఆచరించి చూపాడు. మనిషి అంతర్గత క్రమశిక్షణ ద్వారానే నిజాన్ని తెలుసుకోగలడని ఆయన విశ్వాసం.

## మూలాలు

వర్గం:యోగులు
వర్గం:ఆధ్యాత్మిక గురువులు
వర్గం:బాబాలు
నర్సాయిపాలెం

"నర్సాయిపాలెం" కృష్ణా జిల్లా కైకలూరు మండలంలోని గ్రామం.

## గ్రామ భౌగోళికం

సముద్రమట్టానికి 8 మీ.ఎత్తు

## సమీప గ్రామాలు
ఏలూరు, గుడివాడ, హనుమాన్ జంక్షన్, పెడన

## సమీప  మండలాలు
మండవల్లి, కలిదిండి, ఆకివీడు, ముదినేపల్లి

## గ్రామంలో విద్యా సౌకర్యాలు
జాగృతి కన్సెప్ట్ హైస్కూల్, వికాస్ టాలెంట్ హైస్కూల్, కైకలూరు

## గ్రామానికి రవాణా సౌకర్యాలు
కైకలూరు, మండవల్లి నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 70 కి.మీ

## గ్రామ విశేషాలు
ఈ గ్రామం మండలంలోని ఒక మారుమూల గ్రామం. బస్సు సౌకర్యం లేదు. ఈ గ్రామ విద్యార్థిఅయిన బోడావుల నాగదుర్గబాలాజీ, రోజూ రెండు కి.మీ.సైకిల్ పై వెళ్ళి, అక్కడ నుండి బస్సులో కైకలూరు మండల కేంద్రానికి వెళ్ళి, పట్టుదలతో, కష్టపడి చదివి, 2013-14 సంవత్సరంలో పదవ తరగతిలో 10/10 గ్రేడ్ సాధించాడు. ఆర్థికస్థోమతు గాడా లేని ఈ విద్యార్థి, నియోజకవర్గంలోనే ఈ ఘనత సాధించిన, "ఒకే ఒక్కడు". [1]

[1] ఈనాడు కృష్ణా; 2014, మే-21; 6వ పేజీ.

## మూలాలు
ఉత్తర గారో హిల్స్ జిల్లా

**ఉత్తర గారో హిల్స్ జిల్లా**, మేఘాలయ రాష్ట్రం లోని జిల్లా. జిల్లా ప్రధాన కార్యాలయం రెసుబెల్‌పారాలో ఉంది. 2001 గణాంకాలను అనుసరించి జిల్లా వైశాల్యం 1,113 చ.కి.మీ. అలాగే జనసంఖ్య 1,18,325.

## చరిత్ర
మేఘాలయ రాష్ట్రంలోని తూర్పు గారో హిల్స్ జిల్లా జిల్లాలో కొంత భూభాగం వేరుచేసి ఉత్తర గరోహిల్స్ జిల్లా రూపొందించబడింది. ప్రజల సౌకర్యం కొరకు పాలనా సౌలభ్యంకొరకు మేఘాలయ రాష్ట్ర గవర్నర్ చేత ప్రతిపాదించబడిన తరువాత ఈ జిల్లా రూపొందించబడింది. తూర్పు గరోహిల్స్ లోని రెసుబెల్పరా సివిల్ సబ్డివిషన్‌ను పూర్తిస్థాయి జిల్లాగా రూపొందించారు.

## భౌగోళికం
ఉత్తర గారో హిల్స్ జిల్లాకు రెసుబెల్‌పారా కేంద్రంగా ఉంది.

## మూలాలు

## వెలుపలి లంకెలు
నైరుతి గారో హిల్స్ జిల్లా

**నైరుతి గారో హిల్స్ జిల్లా**, మేఘాలయ రాష్ట్ర జిల్లా. 2013 ఆగస్టు 7న అంపతి ఉపవిభాగం నైరుతీ గారీహిల్స్‌గా పూర్తిస్థాయి జిల్లాగా మార్చబడింది. ఈ జిల్లాను మేఘాలయ ముఖ్యమంత్రి " డాక్టర్.ముకుల్ సగ్మా"ను ప్రారంభించారు. దీని ముఖ్య పట్టణం అంపతి.

## చరిత్ర
పశ్చిమ గారో హిల్స్ జిల్లా నుండి కొంత భాగం విడదీసి నైరుతీ గారీహిల్స్ జిల్లా రూపొందించబడింది. జిల్లాలోని గ్రామాలన్ని రెండు బెటాసింగ్ , జిక్జాక్  కమ్యూనిటీ, రూరల్ డెవలప్మెంట్ బ్లాక్స్ గా ఏర్పాటు చెయ్యబడ్డాయి. సెల్సెల్లాలో ముగ్దంగ్ర గ్రామసేవక్ సర్కిల్ (33 గ్రామాలు,  కమ్యూనిటీ రూరల్ డెవలెప్మెంట్ బ్లాక్, ఒక్కపర సొంగమ గ్రామసేవక్ సర్కిల్ (24 గ్రామాలు ), గంబెగ్రె వద్ద ఉన్న చెంగ్‌కురెగ్రె గ్రామసేవక్ సర్కిల్  కమ్యూనిటీ & రూరల్ డెవలెప్‌మెంట్ బ్లాక్, డాలులో ఉన్న జరంగ్‌కొన గ్రామసేవక్ సర్కిల్ (13 గ్రామాలు,  కమ్యూనిటీ రూరల్ డెవలంప్మెంట్ బ్లాక్, రొంగ్రం వద్ద అంగల్గ్రె విలేజ్ అఫ్ రొంఖొంగ్రె గ్రామసేవక్ సర్కిల్,  కమ్యూనిటీ & రూరల్ డెవలెప్మెంట్ బ్లాక్ ఏర్పాటు చెయ్యబడ్డాయి.

## గుర్తింపు పొందిన గ్రామసేవక సంఘం
గ్రామసేవిక సంఘం గుర్తింపు పొందిన తరువాత గ్రామాలన్ని ఒకదానితో ఒకటి అనుసంధానించబడ్డాయి.

## గణాంకాలు
నైరుతీ గారో హిల్స్ జనసంఖ్య 1,72,495. 2011 గణాంకాలను అనుసరించి వీరిలో పురుషుల సంఖ్య 87,135 స్త్రీల సంఖ్య 85,360. జిల్లాలో గురింపు పొందిన బెట్సాంగ్, జిక్జాక్ కమ్యూనిటీ, రూరల్డెప్మెంట్ బ్లాకులు గ్రామసేవిక సంఘాలు ఉన్నాయి. 2011 గణాంకాలను అనుసరించి జిల్లా అక్షరాస్యత శాతం 56.7%.

## మూలాలు

## వెలుపలి లింకులు
అల్-బఖరా

thumb|అల్-బఖరా
**అల్-బఖరా** (Arabic: سورة البقرة, సురాతు-ల్-బఖరాహ్, "గోవు") ఖురాన్ లోని రెండవ, అతిపెద్ద సూరా. ఈ సూరా (ఆయతు 281 తప్ప) ప్రవక్త చివరి హజ్ యాత్ర సమయంలో మదీనాలో వెలువరించ బడినది. ఈ సూరాలో 286 ఆయత్ లు ఉన్నాయి. ఖురాన్ లోని అతిపెద్ద
ఆయత్ ఈ సూరాలో కలదు (సూరా సం. 2.282).  ఈ సూరా పేరును 66-72 ఆయత్ లలో గల ఇస్రాయిలీలు ఆవు దూడను బలి చేసే ఉపోద్ఘాతం నుంచి తీసుకోనబడినది.

రంజాన్ మాసమునందు ఉపవాసం ఈ సూరాలోనే పేర్కొనబడినది.

## ఖురాన్ భామృతం లో సూరా అల్-బఖరా
* [అల్-బఖరా ](http://te.wikisource.org/wiki/%E0%B0%97%E0%B1%8B%E0%B0%B5%E0%B1%81_(%E0%B0%85%E0%B0%B2%E0%B1%8D-%E0%B0%AC%E0%B0%96%E0%B0%B0%E0%B0%BE_))

## మూలాలు


వర్గం:సూరాలు
నైరుతీ ఖాసీ హిల్స్ జిల్లా

**నైరుతీ ఖాసీ హిల్స్ జిల్లా**, మేఘాలయ రాష్ట్ర జిల్లా. దీని ముఖ్యపట్టణం మాకిర్వట్.

## చరిత్ర
పశ్చిమ ఖాసీ హిల్స్ జిల్లా నుండి కొంత భూభాగం వేరుచేసి 2012, ఆగస్టు 3న ఈ జిల్లాను ఏర్పాటుచేశారు.

## భౌగోళికం
జిల్లా ప్రధానకార్యాలయాలు మాకిర్వట్ వద్ద ఉన్నాయి. జిల్లా వైశాల్యం 1,341చ.కి.మీ. జిల్లా కమ్యూనిటీ & గ్రామీణ డెవలెప్మెంటు బ్లాకులలో రాణికొర్ కమ్యూనిటీ & గ్రామీణ డెవలెప్మెంటు బ్లాక్, మాకిర్వట్ కమ్యూనిటీ & గ్రామీణ డెవలెప్మెంటు బ్లాకులుగా విభజించబడ్డాయి. కమ్యూనిటీ & గ్రామీణ డెవలెప్మెంటు బ్లాక్‌లో నాంగ్‌స్టన్‌ వర్సన్ లింగ్‌స్టన్ గ్రామసేవిక సర్కిల్ లోని 18 గ్రామాలు ఉన్నాయి.

### నిర్వహణా విభాగాలు
ఈ జిల్లా 2 బ్లాకులుగా విభజించబడింది.

## మూలాలు

## వెలుపలి లింకులు
* Details on Meghalaya state website

## వెలుపలి లంకెలు

వర్గం:2012 స్థాపించబడిన రాష్ట్రాలు, భూభాగాలు
ఎల్లాప్రగడ రామచంద్రరావు

**ఎల్లాప్రగడ రామచంద్రరావు** గుంటూరు జిల్లాకు చెందిన ప్రముఖ హార్మోనియం విద్వాంసులు.
## జీవిత విశేషాలు
రామచంద్రరావు గుంటూరు జిల్లా పండరీపురం లో జన్మించారు. ఆయన తండ్రి శేషగిరిరావు. తన తండ్రి గారి వద్ద 16 వఏట హార్మోనియంతో పాటు సంగీతం లో శిక్షణ కూడా ప్రారంభించారు. హరికథలు, బుర్ర కథలకు సంగీతం సమకూర్చుతూ ఆ కళలో ప్రావీణ్యం సంపాదించారు. రవీంద్రభారతిని ఆస్థాన సంస్థగా భావించి శ్రీకృష్ణ తులాభారంతదితర పలు నాటకాలకు ప్రాణం పోశారు. నటి జమున, తెలంగాణ శకుంతల ఆయన వద్ద శిష్యరికం చేశారు. నంది నాటక పోటీల్లో అనేక అవార్డులు అందుకున్నారు. రెండు సార్లు గండపెందేరం అందుకున్నారు. ఆయన భార్య పేరు నాంచారి. ఆయనకు నలుగురు కుమారులు ఒక కుమార్తె ఉన్నారు.ఆయన కొత్తపేట డివిజన్ మోహన్ నర్ లో నివాసం ఉండేవారు.

## అస్తమయం
ఆయన తన 81 వ యేట 2014 మే 21 న గుండెపోటుతో మరణించారు.

## మూలాలు

## ఇతర లింకులు

వర్గం:హార్మోనియం విద్వాంసులు
వర్గం:2014 మరణాలు
వర్గం:తెలుగువారిలో సంగీతకారులు
నాయుడుపేట (కొనకనమిట్ల)

**నాయుడుపేట** మార్కాపురం జిల్లా కొనకనమిట్ల మండలానికి చెందిన రెవెన్యూయేతర గ్రామం.

## దేవాలయాలు
శ్రీ బంగారమ్మ తల్లి ఆలయం:- ఈ ఆలయంలో 2014,మే-20న అమ్మవారి వార్షికోత్సవం వైభవంగా జరిగింది. మహిళలు బోనాలతో ఊరేగింపుగా ఆలయం వద్దకు చేరుకొని ప్రధక్షిణలు చ్ ఏసినారు. అనంతరం అమ్మవారికి పొంగళ్ళు పెట్టి మొక్కులు తీర్చుకున్నారు. వానలు బాగా కురవాలని వేడుకున్నారు.
## మూలాలు

## బయటి లింకులు
వాకావారిపాలెం

**వాకావారిపాలెం** గుంటూరు జిల్లా, చెరుకుపల్లి మండలానికి చెందిన రెవెన్యూయేతర గ్రామం. 

## గ్రామములోని మౌలిక సదుపాయాలు
పాల ఉత్పత్తిదారుల పరస్పర సహకార సంఘం. 
## గ్రామ పంచాయతీ
ఈ గ్రామం ఆరేపల్లి గ్రామ పంచాయతీ పరిధిలో ఉన్న గ్రామం. 

## గ్రామంలోని దేవాలయాలు
వాకావారిపాలెం గ్రామ దేవత శ్రీ అంకమ్మ తల్లి కొలువులు ప్రతి సంవత్సరం వైశాఖమాసం (మే నెల) లో ఐదు రోజులపాటు వైభవంగా నిర్వహించెదరు. 

## మూలాలు

[1] ఈనాడు గుంటూరు రూరల్/రేపల్లె; 2014,మే-21; 11వ పేజీ.

వర్గం:చెరుకుపల్లి మండలం (బాపట్ల జిల్లా) రెవిన్యూయేతర గ్రామాలు
లోటస్ 1-2-3

**లోటస్ 1-2-3** (ఆంగ్లం: Lotus 1-2-3) లో డేటా అంతా ఎలక్ట్రానిక్ స్ప్రెడ్ షీటులో నిక్షిప్తమయివుంటుంది. కావాలనుకుంటే మనం ఇచ్చిన డేటాకు అనుగుణంగా గ్రాపులను పొందవచ్చును. దీనిని వ్యాపార అవసరాలకు ఎకౌంట్లు వ్రాసేవారు ఎక్కువగా ఉపయోగిస్తారు. దీనిని లోటస్ డెవలప్‌మెంట్ కార్పొరేషన్ వారు అభివృద్ధి చేశారు. ఇది డాస్ ఆపరేటింగ్ సిస్టం మీద పనిచేస్తుంది.

## ఇవి కూడా చూడండి
* Lotus software in online 
*మైక్రోసాఫ్ట్ ఎక్సెల్

## మూలాలు
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ

## బయటి లింకులు
* .
* .
* .
* .
* .
* .

వర్గం:కంప్యూటర్ సంబంధిత వ్యాసాలు
వర్గం:స్ప్రెడ్‌షీట్ సాఫ్ట్‌వేర్
కంచి నరసింహారావు

**కంచి నరసింహారావు** ఒక తెలుగు నటుడు. పలు నాటకాల్లో, సినిమాలలో నటించాడు. మాయా బజార్ చిత్రంలో కృష్ణుడి మారువేషంలో ఘటోత్కచుని ఆటపట్టించే పాత్ర ద్వారా ప్రాచుర్యం పొందాడు.

## నేపథ్యము
1934 నుంచి సినిమాల్లో నటించాడు. 1935లో వచ్చిన హరిశ్చంద్రలో ఆయన కాలకౌశికుడిగా నటించారు. అలా అక్కడా అక్కడా నటిస్తూ వచ్చారేగాని, పెద్దగా పేరు రాలేదు. ఆయన రంగస్థలం మీద మంచి నటుడు. ఆయన రూపురేఖల దృష్ట్యా అలాంటి పాత్రలకే పిలిచేవారు. ఏవియమ్ తీసిన జీవితం (1950)లో మంచి పాత్రలో కనిపించారు. దొంగరాముడులో (1955) కనిపిస్తారు. అలా కనిపించే వేషాలతోనే తన జీవితాన్ని లాక్కొచ్చారు.

## మాయాబజార్

ఆయనది స్వచ్ఛమైన, స్పష్టమైన భాష. వేదం చదివే రీతిలో- 'మాయాబజార్'లో *అటు నేనే ఇటు నేనే; చిన చేపను పెదచేప; చిరంజీవ చిరంజీవ సుఖీభవ సుఖీభవ!* అని ఆయన చెప్పిన సంభాషణల్ని ఇవాళ అందరూ చెబుతూ ఉంటారు. మాయా బజార్ చిత్రంలో ఘటోత్కచుడు ద్వారకకు వచ్చినప్పుడు కృష్ణుడు ఒక వృద్ధుడిగా మారువేషం వేసుకుని ఆటపట్టించడం సన్నివేశం. ఈ సినిమాను ఎన్నోసార్లు చూసినవాళ్లు కూడా, ఈ సన్నివేశంలో వృద్ధుడిగా నటించిన ఆ పాత్రధారి ఎవరు? అని అడుగుతూ ఉంటారు. ఆ ఒక్క దృశ్యంలో వచ్చినా, ఆ పాత్రకు అంతటి ప్రాధాన్యత, రాణింపూ వచ్చాయి. ఆయనే **కంచి నరసింహారావు **. నాటి నుంచి సినిమానే నమ్ముకుని, వచ్చిన ఏదో పాత్ర ధరిస్తూ కాలం గడిపారు. ఒక్క 'మాయాబజార్' పాత్రతో- మంచి పేరు తెచ్చుకుని చరిత్రలో నిలబడిపోయారు కంచి నరసింహారావు.

## నటించిన సినిమాలు
* మాయాబజార్ (1956) - శ్రీకృష్ణుడు మారువేషంలో 
* మేలుకొలుపు (1956)
* దొంగరాముడు (1955) - మెడికల్ షాప్ ఓనర్
* కన్యాశుల్కం (1955) ముసలి పెళ్ళికొడుకు (పుత్తడిబొమ్మ పూర్ణమ్మ రూపకంలో)
* రోజులు మారాయి (1955) 
* చక్రపాణి (1954) 
* దేవదాసు (1953) 
* శాంతి (1952) 
* జీవితం (1949) 
* దక్షయజ్ఞం (1941)

## మూలాలు

## బయటి లంకెలు
*

వర్గం:తెలుగు సినిమా నటులు
వర్గం:తెలుగు రంగస్థల నటులు
పోలిట్‌బ్యూరో

thumb|294x294px|సీపీఎం పొలిట్‌బ్యూరో జాతీయ ప్రధాన కార్యదర్శి సీతారాం (భారతదేశం)
రాజకీయ పక్షాలలో, ముఖ్యంగా కమ్యూనిజం ఆశయాలు పాటించే పార్టీలలో సంస్థాగతమైన నిర్ణయాలు తీసుకుని, అమలు చేసే విభాగాన్ని **పోలిట్‌బ్యూరో లేదా** **ఆచరణాదేశక వర్గం** (Politburo) అంటారు. ఈ విభాగ అధ్యక్ష పదవిని సర్వ కార్యదర్శి (General Secretary) అని వ్యవహరిస్తారు. ఈ వ్యక్తి పార్టీ మొత్తంమీద అధికారాలు కలిగి, గమనాన్ని నిర్దేశించగలుగుతాడు.ప్రతి ప్రధాన రాజకీయ పార్ఠీలు అన్ని పోలిట్‌బ్యూరోలు కలిగిఉన్నాయి.

## చరిత్ర, వివరణ
పొలిట్‌బ్యూరో, లేదా పొలిటికల్ బ్యూరో అనేది ఎక్కువుగా కమ్యూనిస్ట్ పార్టీలో చాలా ముఖ్యమైన నిర్ణయాధికారం కలిగి పార్ఠీకి నాయకత్వానికి ప్రధాన అవయవం లాంటిది. సాధారణంగా పాశ్చాత్య రాజకీయ వ్యవస్థలలో ఇది ఒకరకంగా మంత్రివర్గానికి సమానంగా భావించవచ్చు.రాజకీయ పక్షంలో వచ్చే అన్ని వివాదాస్పద సమస్యలును పర్వేక్షించి, విధాన నిర్ణయాలను ప్రకటిస్తుంది. సోవియట్ దేశ వ్యవస్థలో పొలిట్‌బ్యూరో చాలా కాలం (1952 - 1966 మధ్య ప్రెసిడియం అని పిలుస్తారు) ఉన్నత రాజకీయ వ్యవస్థలో ప్రధాన కేంద్రంగా ఉంది.

కమ్యూనిస్ట్ పార్టీ కాంగ్రెసు 1919 మార్చిలో పొలిట్‌బ్యూరోను అధికారికంగా ఎనిమిదవ కాంగ్రెస్‌లో స్థాపించబడింది. దాని మొదటి సమావేశాన్ని అదే సంవత్సరం ఏప్రిల్ 16 న నిర్వహించింది. ఇంతకుముందు నాయకుల చిన్న సమూహాలు ఉండేవి. కానీ ఇవి ఎన్నడూ లాంఛనప్రాయంగా సంస్థాగత నిర్ణయాలు తీసుకునేవి కావు.ఇవి సాధారణంగా ప్రతి 4 - 5 సంవత్సరాలకు ఒకసారి జరుగుతాయి. పొలిట్‌బ్యూరోలో పూర్తి సభ్యులు, "అభ్యర్థులు" అని పిలవబడేవారు ఉంటారు. వారు అన్ని సమావేశాలకు హాజరుకావచ్చు. కానీ ఏ అంశంపై ఓటు హక్కు ఉండదు.కమ్యూనిస్ట్ పార్టీ కాంగ్రెస్ పొలిట్‌బ్యూరో అభ్యర్థుల మొదటి పరిమాణం 1970 ల చివరలో పద్నాలుగు మంది అభ్యర్థుల నుండి ఎనిమిది మంది అభ్యర్థులకు కుదించబడింది.సోవియట్ చరిత్ర మొత్తంలో, దేశ అభివృద్ధిలో కీలకమైన అంశాలపై ఎల్లప్పుడూ కీలకమైన ఓటును జనరల్ కార్యదర్శి కలిగి ఉంటాడు. తీవ్రమైన అనారోగ్యానికి గురయ్యే వరకు లెనిన్ పొలిట్‌బ్యూరోపై తన పట్టును పట్టుకోవడానికి తీవ్రంగా ప్రయత్నించాడు.పొలిట్‌బ్యూరో సభ్యులకు మిగిలి ఉన్నదంతా “అగ్రశ్రేణి” అన్ని ఆలోచనలకు లోబడి ఉండటమే. ఎలాంటి వ్యతిరేకత కనపర్చటానికి అవకాశం ఉండదు.అలాంటి పరిస్థితి ఉంటే వారి మనుగడకు ముప్పు ఏర్పడింది.

## మూలాలు

## వెలుపలి లంకెలు

వర్గం:కమ్యూనిజం
వర్గం:రాజకీయ పార్టీలు
వర్గం:రాజకీయ నాయకులు
వర్గం:రాజకీయాలు
తీహార్ జైలు

భారత రాజధాని ఢిల్లీ పరిసరాలలో ఉన్న చాణక్యపురి నుంచి 7కిలో మీటర్ల దూరంలో తీహార్‌ గ్రామంలో ఈ జైలు ఉంది.  అందుకే ఎక్కువగా తీహార్‌ జైలు అని అంటుంటారు **తీహార్ జైలు**, దక్షిణ ఆసియా లోనే అతి పెద్ద కారాగార ప్రాంగణము. ఢిల్లీ లోని చాణక్యపురి నుండి 7 కి.మీ. దూరంలో ఉన్న ఈ చెఱసాల అనేక మంది ప్రముఖులకు తన సుదీర్ఘ చరిత్రలో ఆశ్రయమిచ్చింది. కిరణ్ బేడీ ఆధ్వర్యంలో అనేక సంస్కరణలు జరిగి తీహార్ ఆశ్రమం అని కూడ పేరు పొందింది. 

ఈ జైలులో 6251 మంది సరిపోయే వసతులున్నాయి. కాని ఈ జైలు ఎప్పుడూ అంతకన్న ఎక్కువమందికే ఆశ్రమిస్తున్నది. 

ఎందరో రాజకీయ వేత్తలు, పారిశ్రామిక వేత్తలు, హంతకులు, ఉగ్ర వాదులు, ఉద్యమ నాయకులు మొదలైన వారెందరో ఈ జైలులో వుంచ బడ్డారు.  కొందరిని ఇక్కడే ఉరి తీశారు.  
పన్నేండేళ్ల క్రితం పార్లమెంట్‌పై దాడికి పాల్పడ్డవారిలో కీలక నిందితుడు అఫ్జల్‌ గురును శనివారం ఇక్కడే ఉరితీశారు. 

మాజీ ప్రధాని ఇందిరాగాంధీ హత్య కేసులో కేహార్‌ సింగ్‌, సత్వంత్‌ సింగ్‌లను ఈ జైలులోనే ఉరి తీశారు.

1986 మార్చి 16న క్రిమినల్‌ చార్లెస్‌ శోభరాజ్‌ ఈ జైలు నుంచి తప్పించుకున్నాడు. అయినా  మళ్లీ దొరికిపోయాడు. అప్పటికే పడిన శిక్షతో పాటు పారిపోయినందుకు మరో పదేళ్లు అదనపు శిక్ష పడింది. అస్సాం మాజీ విద్యాశాఖామంత్రి రిపున్‌ బోరా డానియల్‌ టాప్‌నో హత్యకేసులో ప్రధాన నిందితుడు. 2008 జూన్‌ 3న సిబిఐ బోరాను అరెస్టు చేసి ఇదే జైలుకు తరలించారు. డిఎంకె ప్రముఖ నాయకులు, కేంద్ర మాజీ మంత్రులు ఎ.రాజా, ఎం.కె.కనిమొళి, వినోద్‌ గోయంకా, షాహిద్‌ బల్వా, సంజయ్‌ చంద్రా లను 2జీ కేసులో అరెస్టు చేసి ఇదే జైలులో ఉంచారు.

ఒలంపిక్స్‌ అసోసియేషన్‌ మాజీ అధ్యక్షుడు, కేంద్ర మంత్రి సురేష్‌ కల్మాడీని 2010లో జరిగిన కామన్‌ వెల్త్‌ గేమ్స్‌లో అవినీతి ఆరోపణల కారణంగా అరెస్టు చేసి ఇక్కడికి తరలించారు.
పార్లమెంటులో అవిశ్వాస తీర్మాన సమయంలో డబ్బు ఎర చూపి ఎంపిలను ప్రభావితం చేసిన ఆరోపణలపై సమాజ్‌ వాదీ పార్టీ మాజీ సభ్యుడు అమర్‌సింగ్‌ ఇదే జైలులో ఉండాల్సి వచ్చింది.
అవినీతికి వ్యతిరేకంగా తాము కోరిన విధంగా లోక్‌పాల్‌ బిల్లు పార్లమెంట్‌లో ప్రవేశపెట్టాలంటూ ఆందోళన చేస్తున్న అన్నా హజారే, అరవింద్‌ కేజ్రీవాల్‌లను అరెస్టు చేసి ఇక్కడే ఉంచారు.
హర్యాన మాజీ ముఖ్యమంత్రి  ఓం ప్రకాశ్‌ చౌతలా, అతని కుమారుడు అజయ్‌ చౌతలాలను అవినీతి కేసులో అరెస్టు చేసి ఈ జైలులోనే ఉంచారు.
## మూలాలు

## ఇతర లింకులు

* Tihar Prisons Official website
* Tihar Prisons Official Website 
వర్గం:1957 స్థాపితాలు
వర్గం:భారతదేశంలో జైళ్లు
సౌదా బింత్ జమా

**సౌదా బింత్ జమా** () ప్రవక్త ముహమ్మద్ గారి భార్య. ముస్లింలు ఈవిడని విశ్వాసుల తల్లిగా పరిగణిస్తారు.
## చరిత్ర
సౌదా బింత్ జమా తండ్రి జమా ఇబ్న్ ఖయ్స్. ఈయన మక్కా లోని అమీర్ ఇబ్న్ లువాయ్ అనే ఖురేషి తెగకు చెందినవారు. తల్లి అల్-షముస్ బింత్ ఖయ్స్. ఈవిడ మదీనాలోని బను నజ్జర్
అనే బను ఖజరాజ్ తెగకు చెందినవారు. ఈవిడ వివాహం మెదట అస్-సక్రన్ ఇబ్న్ అమ్ర్ తొ జరిగింది. వీరికి కుమారుడు అబ్దుర్ రహ్మాన్ ఇబ్న్ సక్రన్ 637 సంవత్సరంలో జరిగిన జలులా యుద్ధంలో మరణించాడు.

## అబిసీనియాకు వలస
మక్కా లోని బహుదైవారాధకులు హింసించటంతో సౌదా, అస్-సక్రన్ అబిసేనియాకు వలస వెళ్లారు. అస్-సక్రన్ అబిసేనియా నుండి వకాస్ వెళ్లి అక్కడ బోధించారు. అయితే మక్కాకు తిరిగి రావటంతో ఆయన మరణించాడు.

## ప్రవక్తతో వివాహం
సౌదా బింత్ జమా, అల్లాహ్ మార్గంలో అబిసీనియాకు వలస వెళ్ళిన మొదటి మహిళ. భర్త మరణంతో తన తండ్రి వద్ద జీవించ సాగింది. మధ్య వయస్కురాలు, దయాగుణం కలిగి ప్రవక్త
కుటుంబ వ్యవహారాలను జాగ్రత్తగా చూసుకోవల వ్యక్తి.

ప్రవక్త మొదటగా వివాహ విషయం అబూ బకర్, సౌదాతొ మాట్లాడ వలసిందిగా ఖవ్లా బింట్ హకీమ్ కు అనుమతించారు. ఖవ్లా నేరుగా సౌదా దగ్గరకు వెళ్లి "సౌదా, అల్లాహ్ నీకు గొప్ప అదృష్టం కలిగించాడు" అని చెప్పగా సౌదా "అది ఏమిటి?" అనెను. అప్పుడు ఖవ్లా "దైవ ప్రవక్త వివాహ ప్రతిపాదన నా ద్వారా తెలియ చేయమన్నారు" అని చెప్పగానే సౌదా తననుతాను నిలువరించుకుని తనకు ప్రతిపాదన ఇష్టమే అని, తన తండ్రితో మాట్లాడవలసినదిగా కోరినారు. ఖవ్లా సౌదా తండ్రితో "ముహమ్మద్, అబ్దుల్లా గారి తనయుడు, అబ్దుల్ ముతాలిబ్ గారి మనుమడు  సౌదా కొరకు వివాహ ప్రతిపాదన పంపారు" అని చెప్పగా ఆయన వెంటనే "గొప్ప సంభంధం, సౌదా ఏమని అన్నది" అన్నారు. ఖవ్లా సౌదా అభిప్రాయం తెలియచేయడంతో వెంటనే సౌదాను అక్కడకు పిలిపించి ఇలా అన్నారు "సౌదా, ఈ మహిళ అబ్దుల్లా గారి తనయుడు, అబ్దుల్ ముతాలిబ్ గారి మనుమడు అయిన ముహమ్మద్ తరపున నీకోసం వివాహ ప్రతిపాదన తీసుకువచ్చింది. ఇది గొప్ప సంభంధం. ఆయనతో పెళ్లి జరిపించామంటవా". సౌదా ఒక గొప్ప గౌరవంగా భావించి పెళ్ళి ప్రతిపాదనను అంగీకరించింది.

వీరి వివాహం 620వ సంవత్సరం రంజాన్ మాసంలో జరిగింది. వివాహానంతరం సౌదా ప్రవక్త గారి పిల్లలు, ఇల్లు యొక్క బాధ్యతలు నిర్వర్తించింది. అప్పటికి అయేషా బింట్ అబు బకర్ తొ వివాహ నిశ్చితార్ధం జరిగింది. సౌదా తను నమ్మిన విశ్వాసం కోసం ఇల్లు, ఆస్తి వదిలి, ఎడారులు, సముద్రం దాటి అబిసీనియాకు వలస వెళ్ళింది హిజ్రా సంవత్సరం తరువాత ముస్లిం సమాజం త్వరగా వృద్ధి సాధించింది.

## వైధవ్యం
ప్రవక్త మరణం తరువాత సంక్రమించిన ఆస్తిని దాన ధర్మాలకు వినియోగించారు. మొదటి ఖలీఫా ఉమయ్యద్ వంశానికి చెందిన మువయ్యా మదీనాలోని సౌదా గృహాన్ని 180,000 దిరాలు వెచ్చించి కొన్నారు. సౌదా ఆయేషతో చాలా దగ్గరగా వుండేవారు. సౌదా సెప్టెంబర్ లేక అక్టోబర్ 674 న మదీనాలో మరణించారు.

## మూలాలు


## బయటి లింకులు
*2 Muslims.com
*SAWDA bint Zam'a

వర్గం:674 మరణాలు
వర్గం:ముహమ్మద్
వర్గం:ముహమ్మద్ కుటుంబం
శ్రీరాములపేట (పుల్లంపేట)

**శ్రీరాములపేట** తిరుపతి జిల్లా పుల్లంపేట మండలానికి చెందిన గ్రామం.

## గ్రామంలోని దేవాలయాలు
2014,మే-21 బుధవారం నాడు, శ్రీరాములపేట గ్రామంలో నెలకొన్న శ్రీ గంగమ్మ తల్లి అమ్మవారికి పొంగళ్ళు కార్యక్రమాన్ని భక్తులు ఘనంగా నిర్వహించారు. అంతకు ముందు ఉదయమే, విగ్రహాన్ని అలంకరించి, కుంకుమార్చన, ప్రత్యేకపూజలు నిర్వహించారు. అనంతరం గ్రామంలో మహిళలు తమ ఇళ్ళలో తయారుచేసిన చల్లను అమ్మవారికి సమర్పించారు. ఈ కార్యక్రమానికి భక్తులు అధిక సంఖ్యలో తరలివచ్చి, తీర్ధప్రసాదాలు స్వీకరించారు. 

## మూలాలు
పందిళ్ళపల్లి (బేస్తవారిపేట)

**పందిళ్ళపల్లి** మార్కాపురం జిల్లా బేస్తవారిపేట మండలానికి చెందిన రెవెన్యూయేతర గ్రామం.

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో కర్నాటి మోహనరెడ్డి, సర్పంచిగా ఎన్నికైనారు.

## విద్యా సౌకర్యాలు
**జిల్లా పరిషత్తు ఉన్నత పాఠశాల-** ఈ పాఠశాలలో గత సంవత్సరం 10వ తరగతి చదివిన కప్పల రాజకుమారి, చిలకల శరణ్య అను విద్యార్థినులు, 10వ తరగతిలో విశేష ప్రతిభ కనబరచి, ముఖ్యమంత్రి గారి చేతులమీదుగా ప్రతిభా పురస్కారం అందుకున్నారు.

**మహాత్మాగాంధీ ఎయిడెడ్ పాఠశాల -** ఈ పాఠశాల పందిళ్ళపల్లిలోని ఎస్.సి.కాలనీలో ఉంది.

**మండల పరిషత్తు ప్రాథమిక పాఠశాల -** ఈ పాఠశాల గ్రామం లోని పంచాయతీ కార్యాలయం దగ్గర ఉంది. ఇందులో ఆనంద లహరి అభ్యసనం ద్వారా బోధన జరుగుతుంది. ఈ విధమైన అభ్యసన బెస్తవారిపేట మండలంలో రెండు పాఠశాలలో మాత్రమే జరుగుతుంది. అందులో ఈ పాఠశాల ఒకటి.

## దర్శనీయ ప్రదేశాలు/దేవాలయాలు

* **శ్రీ కోదండరామస్వామివారి ఆలయం**
* **శ్రీ ఉగ్ర ఆంజనేయస్వామివారి ఆలయం -** ఈ ఆలయంలో, ప్రతి సంవత్సరం, హనుమజ్జయంతి ఉత్సవం (మే నెలలో) వైభవంగా నిర్వహించెదరు. ఉదయం అభిషేకం, ఆకుపూజలు, అర్చనలు నిర్వహించెదరు. రాత్రికి పలు సాంస్కృతిక కార్యక్రమాలు నిర్వహించెదరు. ఈ సందర్భంగా గ్రామంలో, రాష్ట్రస్థాయి ఎడ్ల బల ప్రదర్శనలు నిర్వహించి, గెలుపొందిన ఎడ్ల యజమానులకు బహుమతులు అందజేయుదురు.

## గ్రామ విశేషాలు
ఈ గ్రామాభివృద్ధికి **హోథ్స్** సంస్థవారు తమ అంగీకారాన్ని తెలియజేసినారు. 
### పందిళ్ళపల్లి టోల్ ప్లాజా
పందిళ్ళపల్లి పల్లె గ్రామ బస్ స్టాండ్ వద్ద ఒక టోల్ ప్లాజా నిర్మాణానికై 2020, నవంబరు-10న శంకుస్థాపన నిర్వహించారు. 

## మూలాలు

## వెలుపలి లింకులు
మైక్రోసాఫ్ట్ ఆఫీస్

thumb|మైక్రోసాఫ్ట్ ఆఫీస్
**మైక్రోసాఫ్ట్ ఆఫీస్** మైక్రోసాఫ్ట్ సంస్థ వారి వివిధ ప్యాకేజీల సముదాయము. ఇందులో లెటరుల కొరకు మైక్రోసాప్ట్ వర్డ్, డేటాబేస్ అవసరములకు మైక్రోసాఫ్ట్ యాక్సెస్, స్ప్రెడ్‌షీట్‌ల కొరకు మైక్రోసాఫ్ట్ ఎక్సెల్ ఉంటాయి. సాధారణంగా ఉండే ఆఫీసు అవసరములను అన్నింటిని ఈ ప్యాకేజీ తీరుస్తుంది. ఇది విండోస్ ఆధారంగా పనిచేస్తుంది. పని సులభంగా, త్వరితంగా అవుతుంది.

## మైక్రోసాఫ్ట్ ఎక్సెల్
* ప్రధాన వ్యాసం మైక్రోసాఫ్ట్ ఎక్సెల్
మైక్రోసాఫ్ట్ ఎక్సెల్ అనేది మైక్రోసాఫ్ట్ విండోస్, మాక్ OS, iOS ల కొరకు మైక్రోసాఫ్ట్ చే అభివృద్ధి చేయబడిన ఒక స్ప్రెడ్‌షీట్ అనువర్తనం. దీని ముఖ్య వైఖరులు గణన, గ్రాఫింగ్ టూల్స్, పివట్ పట్టికలు, అప్లికేషన్స్ కొరకు విజువల్ బేసిక్ గా పిలవబడే ఒక మాక్రో ప్రోగ్రామింగ్ లాంగ్వేజ్. ఇది ఇటువంటి ప్లాట్ ఫారముల కొరకు ముఖ్యంగా 1993 నాటి "వెర్షన్ 5" నుంచి చాలా విస్తృతంగా ఉపయోగించబడుతున్న స్ప్రెడ్‌షీట్, స్ప్రెడ్‌షీట్‌ల కొరకు పరిశ్రమ ప్రమాణంగా లోటస్ 1-2-3ను భర్తీ చేసింది. ఎక్సెల్ రూపాలు మైక్రోసాఫ్ట్ ఆఫీస్ యొక్క భాగంగా ఉన్నాయి.

Date: 7-27-2019

hanamkonda,Warangal city-t.s india

Dr. A.Gopal-  Associate Proffesor Computng engineering & Admin offcer

& Management

orugallu technolgy india software industry

computer education,software technlogy servies

hanamkonda,Warangal city-telangana-india

web site www.orugallutechnologyindia.co.in


### ఫీచర్స్
మైక్రోసాఫ్ట్ ఎక్సెల్ అన్ని స్ప్రెడ్‌షీట్‌ల యొక్క ప్రాథమిక లక్షణాలను కలిగి ఉంటుంది, అంక గణిత కార్యకలాపాల వంటి డేటా అవకతవకలు నిర్వహించడానికి దీని సంఖ్యాత్మక వరుసలలో, అక్షర-పేరుతో ఉన్న నిలువు వరుసలలో సెల్స్ యొక్క గ్రిడ్ ఉపయోగించుకొని చక్కబరచుకోవచ్చు.

## మూలాలు
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ

వర్గం:కంప్యూటర్ సంబంధిత వ్యాసాలు
వర్గం:సాఫ్టువేరు వ్రాయు భాషలు
వర్గం:మైక్రోసాఫ్ట్ ఆఫీస్
కంప్యూటర్ ఆధారిత రూపకల్పన

**[[కంప్యూటర్]] ఆధారిత రూపకల్పన** ను ఆంగ్లంలో **కంప్యూటర్ ఎయిడెడ్ డిజైనింగ్** అంటారు, దీని సంక్షిప్త రూపం **కాడ్** (CAD). గతంలో ఇంజనీరింగ్ రంగంలో ప్లానులు వేయవలసినపుడు రోజుల తరబడి పట్టేది. ఒకసారి తయారు చేయబడిన డిజైనులకు మార్పులు చేయటం కష్టంగా వుండేది. డిజైనింగ్ రంగంలోకి కంప్యూటర్లు ప్రవేశించటంతో, డిజైను చేయటానికి పట్టే సమయం తగ్గింది. ఖచ్చితమయిన డిజైనులు చేయటం, మార్పులు చేయడం సులభతరమయింది. అంతేకాకుండా డిజైన్ చేసిన వస్తువులు తయారయిన తరువాత ఎలా ఉంటాయో మానిటర్ తెరమీద చూడగలము. కామ్ - కంప్యూటర్ ఎయిడెడ్ మాన్యుఫాక్చరింగ్ ప్యాకేజీ, కంప్యూటర్ సహాయంతో చిన్న చిన్న వస్తువులను తక్కువ సమయంలో, ఎక్కువ ఎలా తయారు చేయగలమో వివరిస్తుంది.

## మూలాలు
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ

వర్గం:కంప్యూటర్ సంబంధిత వ్యాసాలు
వర్గం:సాఫ్టువేరు వ్రాయు భాషలు
బియాంత్ సింగ్

**బియాంత్ సింగ్** ఇందిరా గాంధీ ప్రధాన మంత్రిగా వుండగా ఆమెకు అంగ రక్షకులుగా వున్న వారిలో ఒకడు. ఆపరేషన్ బ్లూస్టార్ పేరుతో గోల్డెన్‌టెంపుల్-హర్మందిర్ సాహిబ్ పై జరిగిన సైనిక దాడికి నిరసనగా సహచర అంగ రక్షకుడు సత్వంత్ సింగ్ తో కలసి 1984 అక్టోబరు 31న ఇందిరాగాంధీ పై కాల్పులు జరిపి హత్య చేశాడు. ఆ సందర్భంలో బియాంత్ సింగ్ ను ఇతర బాడీ గార్డులు తక్షణమే కాల్చి చంపారు.

## కుటుంబం
బియాంత్ సింగ్ రామ్‌దాసియా సిక్కు కుటుంబంలో బాబా సుచా సింగ్, కర్తార్ కౌర్ దంపతులకు 1959 జనవరి 6న జన్మించాడు. సింగ్ భార్య బిమల్ కౌర్ ఖల్సా మొదట్లో సిక్కు మిలిటెంట్ గ్రూపులో చేరింది. తరువాత జైలు పాలయింది. తరువాత ఆమె రోపార్ లోక్‌సభ నియోజకవర్గం నుండి గెలుపొందింది. అతని తండ్రి బాబా సుచా సింగ్ కూడా బతిండా లోక్ సభ నియోజకవర్గం నుండి సభ్యునిగా ఎన్నికయ్యాడు. అతని కుమారుడు సర్బిజిత్ సింగ్ సిరోమణి అకాలీదళ్ (మన్న్) నాయకుడు.

## [[ఇందిరా గాంధీ హత్య]]
అక్టోబరు 31 1984 న సుమారు 9:20 కు ఐరిష్ టెలివిజన్ కొరకు డాక్యుమెంటరీ నిర్మాణం కోసం బ్రిటిష్ నటుడు "పీటర్ ఉస్తినోవ్"కు  ఇంటర్వ్యూ యిచ్చుటకు వెళ్ళవలసి ఉంది. ఆ సందర్భంలో ఆమె తన యింటి ఉద్యానవనం గుండా నడుచుకుంటూ యింటి సమీపంలో గల అక్బర్ రోడ్డు అఫీసుకు వెళ్ళుచున్నది.

ఆమె తన వికెట్ గేట్ వద్దకు వచ్చేసరికి అక్కడ కాపలాగా ఉన్న సత్వంత్‌సింగ్ , బియాంత్ సింగ్ లు కాల్పులు జరిపారు. సబ్‌ఇనస్పెక్టరు అయిన బియాంత్ సింగ్ మూడు రౌండ్లు కాల్పులు ఉదరంలోకి జరిపాడు. వెంటనే సత్వంత్ సింగ్ తన వద్ద ఉన్న స్టెన్ గన్ తో 30 రౌండ్ల కాల్పులను ఆమె నేలకూలే వరకు కాల్చాడు. కాల్పుల అనంతరం ఇద్దరూ వారి ఆయుధాలను నేలపైకి విసిరి వేసారు. బియాంత్ సింగ్ "నేను ఏది చేయాలనుకున్నానో అది చేసాను. నీవు ఏమి చేయాలనుకున్నావో అది చేసావు" అని అన్నాడు. తరువాతి ఆరు నిమిషాలలో ఇండో టిబిటన్ బోర్డర్ పోలీసుకు సంబంధించిన సైనికులైన తార్సెమ్‌సింగ్ జమ్వాల్, రామ్‌శరణ్ లు వారిని పట్టుకొని బియాంత్‌సింగ్ ను ప్రత్యేక గదిలో కాల్చి చంపారు. బియాంత్ సింగ్ ఆ గదిలో ఉన్న అధికారులపై కాల్పులు జరపడానికి ప్రయత్నించినందున అతనిని కాల్చి చంపారు. సత్వంత్ సింగ్ ఇందిరాగాంధీ యొక్క యితర అంగరక్షకునిచే అరెస్టు కాబడినాడు. సత్వంత్ సింగ్ తన తోడు దొంగ అయిన కేహార్ సింగ్ తో సహా 1989లో ఉరి తీయబడ్డాడు.

## గౌరవాలు, మరణ వార్షికోత్సవాలు

* 2003 లో అమృత్‌సర్ లోని స్వర్ణదేవాలయ కాంప్లెక్స్‌లో ఉన్న అకాల్ తఖ్త్‌లోని ఎత్తైన సిక్కు తాత్కాలిక సీటులో భోగ్ వేడుక జరిగింది. ఈ వేడుకలో అతనికి నివాళులు అర్పించారు.
* 2004 లో అతని మరణ వార్షికోత్సవాన్ని మళ్ళీ అమృత్‌సర్‌లోని అకల్ తఖ్త్‌లో జరుపుకున్నారు, అక్కడ అతని తల్లిని ప్రధాన పూజారి సత్కరించాడు. వివిధ రాజకీయ పార్టీలు సత్వంత్ సింగ్, కేహర్ సింగ్ లకు నివాళులు అర్పించారు.
* 2008 జనవరి 6న అకల్ తఖ్త్ బియాంత్ సింగ్, సత్వంత్ సింగ్‌లను 'సిక్కు మతం అమరవీరులు' గా ప్రకటించారు,,
* భారతదేశంలో సిక్కు మతం కేంద్రీకృత రాజకీయ పార్టీ శిరోమణి అకాలీదళ్, బియాంత్ సింగ్, సత్వంత్ సింగ్ మరణ వార్షికోత్సవాన్ని 2008 అక్టోబరు 31 న మొదటిసారి 'బలిదానం' దినంగా జరుపుకుంది; ప్రతి అక్టోబరు 31 నుండి, వారి 'బలిదాన దినం' శ్రీ అకాల్ తఖ్త్ సాహిబ్ వద్ద పాటించారు.

## మూలాలు

## బయటి లింకులు
* Beant Singh Biography

వర్గం:1984 మరణాలు
వర్గం:1984 హత్యలు
వర్గం:భారతీయ సిక్కులు
వర్గం:1959 జననాలు
వర్గం:పంజాబ్ వ్యక్తులు
వర్గం:హత్య చేయబడ్డ పంజాబ్ వ్యక్తులు
వర్గం:ఇందిరా గాంధీ హత్య
అఫ్జల్ గురు

2001 డిసెంబరు 13న పార్లమెంట్ భవన సముదాయము లోకి ఐదుగురు తీవ్రవాదులు ప్రవేశించి, విచక్షణారహితంగా కాల్పులు జరిపారు. ఈ కాల్పుల్లో 9 మంది ప్రాణాలు కోల్పోగా, 15 మంది గాయపడ్డారు. పార్లమెంటు భద్రతా దళాలు వీరిని సమర్ధవంతంగా ఎదుర్కొని, దాడిలో పాల్గొన్న మొత్తం ఐదుగురు తీవ్రవాదుల్నీ హతమార్చారు. [1] ఈ దాడిలో క్రియాశీలకమైన పాత్ర పోషించిన వ్యక్తి అజ్జల్ గురు. ఇతడు జైషే మొహ్మద్ తీవ్రవాద సంస్థకు చెందినవాడు. అతన్ని ఢిల్లీ పోలీసులు జమ్మూకాశ్మీర్‌లో అదుపులోకి తీసుకున్నారు. విచారణానంతరం 2006 సెప్టెంబరు 26న అఫ్జల్‌ను ఉరి తీయాల్సిందిగా ఢిల్లీ కోర్టు ఆదేశింది.

2006 అక్టోబరు 3న అఫ్జల్ గురు సతీమణి తబాసుమ్ గురు రాష్ట్రపతి అబ్దుల్ కలాంకు క్షమాభిక్ష పిటీషన్‌ పెట్టుకునారు. కానీ ఆ పిటిషన్ సుదీర్ఘ కాలం పెండింగులో వుండి పోయింది. దేశంలో ఈ విషయమై అనేక ఆందోళనలు, నిరసనల మద్య చివరకు 2013 ఫిబ్రవరి 3న భారత రాష్ట్రపతి అఫ్జల్ గురు మెర్సీ పిటీషన్‌ను తిరస్కరించారు. 2013 ఫిబ్రవరి 9న తీహార్ జైలులో అఫ్జల్ గురుకు ఉరిశిక్ష అమలు చేసి జైలులోనే అంత్యక్రియలు పూర్తి చేశారు.

## మూలాలు

## బయటి లంకెలు
* Vinod K. Jose, "Mulakat Afzal: The first interview Mohammad Afzal gave from inside Tihar jail, in 2006" (an interview translated and widely reprinted between 2006 and 2013)
* Bitta urges President not to pardon Afzal
* Clemency-seekers weakened Afzal's defence
* Terror needs direct response (Opinion)
* Life history of Afzal Guru (Hindi-language source)

వర్గం:ఉరిశిక్ష ద్వారా మరణాలు
వర్గం:2013 మరణాలు
వర్గం:తీవ్రవాదులు
వర్గం:1969 జననాలు
వైడ్ ఏరియా నెట్వర్క్

వివిధ దేశములు, విస్తార ప్రదేశంలో దేశవ్యాప్తంగా ఉన్న కంప్యూటర్లను అనుసంధించటానికి **వైడ్ ఏరియా నెట్వర్క్** ను ఉపయోగిస్తారు. వైడ్ ఏరియా నెట్వర్క్ ను సంక్షిప్తంగా వాన్ (WAN) అంటారు. వాన్ నందలి ప్రతి కంప్యూటరును "హోస్ట్" అని పిలుస్తారు. ఈ హోస్ట్‌లన్ని సమాచార ఉపనెట్ ద్వారా కలుపబడి ఉంటాయి. ఈ ఉప నెట్‌లు ఒకదానితో ఒకటి టెలిఫోన్ వైర్ల ద్వారా, ఉపగ్రహాల ద్వారా సమాచారమును పంపుకుంటాయి. వివిధ ప్రదేశములలోని లాన్‌లు కూడా వాన్‌ల ద్వారా కలుపబడగలవు. ఇంటర్నెట్ దీనికి మంచి ఉదాహరణ., ఇది విస్తారమైన భౌగోళిక దూరాలకు విస్తరించి ఉంది. ram వైడ్ ఏరియా నెట్‌వర్క్‌లు తరచుగా లీజుకు తీసుకున్న దూరప్రసారం సర్క్యూట్‌తో ఏర్పాటు చేయబడతాయి. వైడ్ ఏరియా నెట్‌వర్క్ (WAN) అనేది ఒక దూరప్రసార నెట్‌వర్క్, ఇది కంప్యూటర్ నెట్‌వర్కింగ్ యొక్క ప్రాధమిక ప్రయోజనం కోసం పెద్ద భౌగోళిక ప్రాంతంలో విస్తరించి ఉంది. వైడ్ ఏరియా నెట్‌వర్క్‌లు తరచుగా లీజుకు తీసుకున్న దూరప్రసారం సర్క్యూట్‌లతో వ్యవస్థాపించబడతాయి.

వ్యాపారాలు, అలాగే విద్య, ప్రభుత్వ సంస్థలు ప్రపంచంలోని వివిధ ప్రాంతాల నుండి ఉద్యోగులు, విద్యార్థులు, కస్టమర్లు, కొనుగోలుదారులు, సరఫరాదారులకు డేటాను ప్రసారం చేయడానికి విస్తృతమైన ఫీల్డ్ నెట్‌వర్క్‌లను ఉపయోగిస్తాయి. సంక్షిప్తంగా, ఈ దూరప్రసారం మోడ్ ఒక వ్యాపారంతో సంబంధం లేకుండా దాని రోజువారీ పనిని సమర్థవంతంగా నిర్వహించడానికి అనుమతిస్తుంది. ఇంటర్నెట్‌ను WAN గా పరిగణించవచ్చు.

ఇలాంటి నెట్‌వర్క్‌లు వ్యక్తిగత ఏరియా నెట్‌వర్క్‌లు (పాన్‌లు), లోకల్ ఏరియా నెట్‌వర్క్‌లు (లాన్స్), క్యాంపస్ ఏరియా నెట్‌వర్క్‌లు (CAN లు) లేదా మెట్రోపాలిటన్ ఏరియా నెట్‌వర్క్‌లు (MAN లు), ఇవి సాధారణంగా గది, భవనం, క్యాంపస్ లేదా నిర్దిష్ట మెట్రోపాలిటన్ ప్రాంతానికి పరిమితం చేయబడతాయి .వైడ్ ఏరియా నెట్‌వర్క్ యొక్క ప్రసార మాధ్యమం ప్రధానంగా టెలిఫోన్ లైన్లు లేదా ఆప్టికల్ ఫైబర్‌ల వాడకం ,, ISP ఆపరేటర్లు సంస్థల మధ్య సంబంధాలను ఏర్పరుస్తారు.

నిర్వహణ సులభం కాదు, బ్యాండ్‌విడ్త్ హామీ ఇవ్వబడుతుంది. అవును, కాబట్టి ఇది ఖర్చు పరంగా ఎక్కువ ఖర్చు అవుతుంది.

ఇంటర్నెట్ సాధారణంగా పబ్లిక్ వైడ్ ఏరియా నెట్‌వర్క్‌ను సూచిస్తుంది.పబ్లిక్ వైడ్ ఏరియా నెట్‌వర్క్ ఖర్చు తక్కువగా ఉంటుంది.ఇది చౌకైన నెట్‌వర్క్ వాతావరణం, కానీ వైడ్ ఏరియా నెట్‌వర్క్‌తో పోలిస్తే, బ్యాండ్‌విడ్త్‌ను నిర్వహించడానికి మార్గం లేదు. , పబ్లిక్ నెట్‌వర్క్ వ్యవస్థలను ఉపయోగించి, ఏదైనా విభాగం యొక్క బ్యాండ్‌విడ్త్ హామీ ఇవ్వబడదు.

## WAN కనెక్టివిటీ
WAN కనెక్టివిటీ కోసం అనేక ఎంపికలు అందుబాటులో ఉన్నాయి: 

## మూలాలు

తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ

వర్గం:కంప్యూటర్ సంబంధిత వ్యాసాలు
మెట్రోపాలిటన్ ఏరియా నెట్వర్క్

ఒక పట్టణములోని లేదా ఒక నగరంలోని కంప్యూటర్లను అనుసంధానించటానికి మెట్రోపాలిటన్ ఏరియా నెట్వర్కులను వాడుతారు. మెట్రోపాలిటన్ ఏరియా నెట్వర్క్ ను సంక్షిప్తంగా మాన్ (MAN) అంటారు.  మాన్ ద్వారా కేవలము డేటాను మాత్రమే కాక మాటలను కూడా పంపవచ్చును. కొన్ని ప్రత్యేక పరిస్థితులలో వీడియో సిగ్నల్సును కూడా ఒక కంప్యూటరు నుంచి వేరొక కంప్యూటరుకు పంపవచ్చును. స్థానిక కేబుల్ టి.వి. ప్రసారములు పంపుట కూడా సాధ్యమే. మాన్ కు మంచి ఉదాహరణ IEEE 802.6 డిక్యూడిబి.( **Metropolitan** **Area** **N**etwork, **MAN** ) IEEE802.6 ప్రమాణాలకు చెందిన ఒక పెద్ద కంప్యూటర్ నెట్‌వర్క్‌ను సూచిస్తుంది , LAN, WAN పబ్లిక్ నెట్‌వర్క్ మధ్య వాయిస్, డేటాను ప్రసారం చేయవచ్చు. **LAN** ( లోకల్ ఏరియా నెట్‌వర్క్ ) లో ప్రసార మాధ్యమాన్ని మెరుగుపరచడం, విశ్వవిద్యాలయ ప్రాంగణం, నగరం లేదా మెట్రోపాలిటన్ ప్రాంతాన్ని చేర్చడానికి లోకల్ ఏరియా నెట్‌వర్క్ యొక్క పరిధిని విస్తరించడం . ఇది పెద్ద లోకల్ ఏరియా నెట్‌వర్క్, దీనికి అధిక ఖర్చు అవసరం, కానీ వేగంగా ప్రసార రేటును అందిస్తుంది.  ఉదాహరణకు, ఒక సంస్థ ఒక నగరంలో లేదా అదే దేశంలో సేవా కేంద్రాలను అనుసంధానిస్తే, దానిని ఒకటి లేదా అంతకంటే ఎక్కువ మెట్రోపాలిటన్ నెట్‌వర్క్‌లు అని పిలుస్తారు  . పట్టణ ప్రాంత నెట్‌వర్క్‌లలో సాధారణంగా ఉపయోగించే కొన్ని సాంకేతిక పరిజ్ఞానాలు: ఈథర్నెట్ (10Gbps / 100Gbps), వైమాక్స్ (మైక్రోవేవ్ యాక్సెస్ కోసం ప్రపంచవ్యాప్త ఇంటర్‌పెరాబిలిటీ).

ఇది హై-స్పీడ్ నెట్‌వర్క్, ఇది వాయిస్, డేటా, చిత్రాలను సెకనుకు 200 మెగాబైట్ల వేగంతో లేదా 75 కి.మీ. దూరం తీసుకెళ్లవచ్చు. ఇది LAN (LAN) కంటే పెద్దది, WAN (WAN) కంటే చిన్నది. ఈ నెట్‌వర్క్ ద్వారా, ఒక నగరం మరొక నగరానికి అనుసంధానించబడి ఉంది.

దీని కింద, రెండు లేదా అంతకంటే ఎక్కువ లోకల్ ఏరియా నెట్‌వర్క్‌లు కలిసి కనెక్ట్ చేయబడ్డాయి. ఇది నగరం యొక్క సరిహద్దులలో ఉన్న కంప్యూటర్ నెట్‌వర్క్. రౌటర్లు, స్విచ్‌లు, హబ్‌లు కలిపి మెట్రోపాలిటన్ ఏరియా నెట్‌వర్క్‌ను ఏర్పరుస్తాయి. మెట్రోపాలిటన్ ఏరియా నెట్‌వర్క్ అనేది అనేక కార్పొరేట్ లోకల్ ఏరియా నెట్‌వర్క్‌లను కలిపే పెద్ద-స్థాయి నెట్‌వర్క్. మెట్రోపాలిటన్ ఏరియా నెట్‌వర్క్ ఏ ఒక్క సంస్థ చేత కొనుగోలు చేయబడదు కాని ఒక కమ్యూనికేషన్ ప్లాంట్లు, పరికరాల ద్వారా ఒక సమూహం లేదా నెట్‌వర్క్ ప్రొవైడర్ దాని సరిహద్దులను తన కార్పొరేట్ వినియోగదారులకు విక్రయిస్తుంది. మెట్రోపాలిటన్ ఏరియా నెట్‌వర్క్ తరచుగా హై-స్పీడ్ నెట్‌వర్క్‌గా పనిచేస్తుంది, ప్రాంతీయ వనరుల భాగస్వామ్యం సహాయపడుతుంది.

లక్షణాలు: -

# నిర్వహించడం కష్టం.
# ఇది అధిక వేగాన్ని కలిగి ఉంటుంది.
# ఇది 75 కి.మీ. దూరం వరకు విస్తరించి ఉంది.

## మెట్రోపాలిటన్ ఏరియా నెట్‌వర్క్ యొక్క ప్రయోజనాలు ఏమిటి?
కొన్ని ఇన్‌స్టాలేషన్‌లు బహుళ వినియోగదారులను ఒకే హై-స్పీడ్ ఇంటర్నెట్ కనెక్షన్‌ను పంచుకునేందుకు అనుమతిస్తాయి, తద్వారా సేవా ఖర్చులను పంచుకుంటాయి, సామూహిక భాగస్వామ్యం, ఆర్థిక వ్యవస్థల ద్వారా మంచి సేవా నాణ్యతను సాధించవచ్చు. MAN యొక్క ప్రధాన ప్రతికూలత సాంకేతిక వ్యయం.

## మూలాలు

తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ

వర్గం:కంప్యూటర్ సంబంధిత వ్యాసాలు
పాపిరెడ్డిపాళెం

**పాపిరెడ్డిపాళెం,**  శ్రీ పొట్టిశ్రీరానులు '''నె'''ల్లూరు జిల్లా, తోటపల్లిగూడూరు మండలానికి చెందిన రెవెన్యూయేతర గ్రామం.
 

## దేవాలయాలు
శ్రీ ఆంజనేయస్వామివారి ఆలయం:- ఈ ఆలయంలో ప్రతి సంవత్సరం హనుమజ్జయంతి వేడుకలు వైభవంగా నిర్వహించెదరు.

## గ్రామ ప్రముఖులు

* దేవూరి శేషగిరిరావు: తెలంగాణా పోరాటయోధుడు, కమ్యూనిస్టు నాయకుడు

## మూలాలు

## బయటి లింకులు
ఓబులరెడ్డిపల్లె (రాచర్ల)

**ఓబులరెడ్డిపల్లె** మార్కాపురం జిల్లా రాచర్ల మండలానికి చెందిన రెవెన్యూయేతర గ్రామం. 
 
## దర్శనీయ ప్రదేశాలు/దేవాలయాలు
### శ్రీ ఆంజనేయస్వామివారి ఆలయం
ఓబులరెడ్డిపల్లె గ్రామంలో వెలసిన శ్రీ ఆంజనేయస్వామివారి ఆలయంలో, ప్రతి సంవత్సరం, హనుమజ్జయంతి ఉత్సవం వైభవంగా నిర్వహించెదరు. ఉదయం అభిషేకం, ఆకుపూజలు నిర్వహించెదరు. మద్యాహ్నం భక్తులకు అన్నదానం నిర్వహించెదరు. 
## మూలాలు

## వెలుపలి లింకులు
శ్రీలక్ష్మి చింతలూరి

**శ్రీలక్ష్మి చింతలూరి**(ఆంగ్లం:Srilakshmi Chinthaluri) ప్రముఖ నృత్య కళాకారులు.
## జీవిత విశేషాలు
ఈమె స్వస్థలం విజయవాడ, ఈమె తోలేటి కృష్ణమూర్తి , కస్తూరి కామేశ్వరి దంపతులకు జన్మించారు. వీరికి ఏడుగురు అక్కలు,ఒక అన్నయ్య .చిన్నతనంలో వెంపటి చినసత్యం మాష్టారు అధ్వర్యంలో విజయవాడలో జరిగిన శ్రీనివాస కళ్యాణం నృత్య ప్రదర్శన శాస్త్రీయ నాట్యం పై ఆసక్తి పెంచుకున్నారు .కొత్తపల్లి పద్మ తొలి గురువు. ఆమె వద్ద కూచిపూడి అభ్యసించడం మొదలు పెట్టారు. తరవాత వాసిరెడ్డి కనక దుర్గ గారి వద్ద కొంత కాలం భరత నాట్యం లో శిక్షణ తీసుకున్నారు . కనక దుర్గ గారి వద్ద భారత నాట్యం లో డిప్లమో చేసారు .13 సంవత్సరాలు వచ్చేటప్పటికే భరత నాట్యం లో డిప్లమో పూర్తి చేసారు . 
కూచిపూడి కళా క్షేత్రంలో నేర్చుకున్నారు.గురువులు వేదాంతం రత్తయ్య, వేదాంత రాధేశ్యాం . కూచిపూడి లో సర్టిఫికేట్ . డిప్లమో , బి.ఏలో కూచిపూడి చేసారు .

## ఉద్యోగం
డిగ్రీ చివరి సంవత్సరంలో ఉండగానే ఉద్యోగం వచ్చింది .రైల్వేలో డాన్స్ విభాగంలో,1988 లో వచ్చింది . ఆల్ ఇండియా పోటిలలో సౌత్ సెంట్రల్ జోన్ కి ఆ సంవత్సరం ఈమె ఒక్కరే ఎంపిక కావడం విశేషం .
## నృత్య రూపకాలు
సమతా జ్యోతి , నమో వేంకటేశ ,శివోహం , కృష్ణ తత్వం (పూల బాలలు). నమో వేంకటేశ నృత్య రూపకాన్ని 100 కు పైగా ప్రదర్శనలు ఇచ్చారు 
## పురస్కారాలు
మద్రాసు లో జరిగిన సదస్సులో నాట్య విశారద , బాలభారతి వారు నాట్య నందిని అవార్డు . 1998 నృత్య అవార్డు , 2010 లో ఆరాధన సంస్థ నుండి జీవిత సాఫల్య పురస్కారం .

## మూలాలు

* విహంగ లో ఆమె ఇంటర్వ్యూ

## ఇతర లింకులు

వర్గం:కళాకారులు
వర్గం:కృష్ణా జిల్లా మహిళా నాట్య కళాకారులు
వర్గం:నృత్యకళాకారులు